text: Vidne til skud: Det er surrealistisk
  19 maj 2014 kl. 10.39
  Vidne låste døren, da hun så gerningsmanden komme gående med en pistol.
  
  Camilla Lauritzen var søndag aften vidne til det skuddrama, der udspillede sig i landsbyen Bæk nordvest for Vojens mellem fire mænd.
  En 29-årig mand skød mod tre mænd med en salonpistol på Adelvej i Bæk. En 27-årig mand slap med lettere skader, imens en 24-årig nu er i livsfare. Den tredje 27-årige mand blev ikke ramt.
  Camilla Lauritzen opdagede den 29-årige gerningsmand, da hendes hund kom farende og gøede vildt. Det fik hende til at gå hen til vinduet og kigge ud:
  - Der ser jeg så, at en ung fyr kommer gående, og lige løfter hånden og så skyder. Jeg låser døren, og så går jeg ind og ser film igen, og efter et stykke tid går jeg ind i stuen og får set, at min udlejer og nabo ligger på gruset herude sammen med en ung fyr.
  Hør hende fortælle om oplevelsen her:
  Den 29-årige gerningsmand forsøgte derefter at begå selvmord ved at skyde sig selv i hovedet. Han overlevede dog, men er stadig i livsfare ligesom et af ofrene, en 24-årig mand.
  Politiet formoder, at jalousi er motivet til drabsforsøgene.
  Her lå ofrene:
  